Diari Oficial de la Generalitat Valenciana


Sumari del DOGV 5284, del 20-06-2006 (2006/7276)

RESOLUCIÓ de 30 de maig de 2006, del conseller de Cultura, Educació i Esport, per la qual nomena els membres de la Junta Qualificadora de Documents Administratius.
-------------------------------------------------------------------------------------------------------------------------------------------------------------------

### Dades del document

Número de DOGV
:   5284

Data del DOGV
:   20-06-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/7276


Data del document
:   30-05-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Junta Qualificadora de Documents Administratius
    * arxiu

RESOLUCIÓ de 30 de maig de 2006, del conseller de Cultura, Educació i Esport, per la qual nomena els membres de la Junta Qualificadora de Documents Administratius. [2006/S7276]  
Les administracions públiques de la Comunitat Valenciana produïxen, en la seua activitat administrativa diària, documents administratius que constituïxen un important conjunt documental de considerable valor probatori, tècnic i històric que aconsella la seua conservació i protecció, per a la qual requerixen una normativa específica.  
La Llei 4/1998, d'11 de juny, de la Generalitat, de Patrimoni Cultural Valencià, preveu en l'article 84 que, una vegada transcorregut el període de vigència administrativa, els organismes que han produït o rebut la documentació la puguen eliminar, prèvia valoració, a fi de conservar permanentment només aquells documents que tinguen interés per a la informació i la investigació, o bé que siguen de conservació obligada segons la llei, perquè afecten interessos de l'administració o de terceres persones. Per a això, en l'article 85 crea la Junta Qualificadora de Documents Administratius. D'altra part, la Llei 3/2005, de 15 de juny, de la Generalitat, d'Arxius, establix en l'article 11 la composició i les funcions principals de la Junta Qualificadora de Documents Administratius.  
Posteriorment, el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics, establix en el capítol II la composició, la duració del mandat, les funcions i el funcionament de la Junta Qualificadora de Documents Administratius. També està previst que els membres de la Junta Qualificadora de Documents Administratius, segons l'article 8 de l'esmentat decret, seran nomenats pel titular de la conselleria competent en matèria de cultura. Per al compliment del mandat de tal decret, es fa necessari constituir la Junta Qualificadora de Documents Administratius com a òrgan col·legiat de caràcter tècnic adscrit a la Conselleria de Cultura, Educació i Esport.  
Per tot això, i d'acord amb les facultats que m'atorga l'article 8 del Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics, resolc:  
Primer. Vicepresidenta  
Nomenar Francisca Aleixandre Tena com a vicepresidenta de la Junta Qualificadora de Documents Administratius, a proposta de la titular del centre directiu competent en matèria d'arxius.  
Segon. Secretari  
Nomenar Francesc Torres Faus com a secretari de la Junta Qualificadora de Documents Administratius, a proposta de la titular del centre directiu competent en matèria d'arxius.  
Tercer. Vocals  
Nomenar com a vocals de la Junta Qualificadora de Documents Administratius els funcionaris següents:  
Ferran Bargues Estellés, a proposta del centre directiu competent en matèria jurídica.  
Paz Zaragozá Campos, a proposta del centre directiu competent en matèria d'administracions públiques.  
Andrés Martínez Montagud, a proposta del centre directiu competent en matèria d'economia i hisenda.  
F. Javier Sánchez Portas, a proposta de la titular del centre directiu competent en matèria d'arxius.  
Joan Francesc Pi Aparici, a proposta de la Federació Valenciana de Municipis i Províncies.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra esta resolució que posa fi a la via administrativa es pot interposar recurs potestatiu de reposició o directament recurs contenciós administratiu, en els terminis i davant els òrgans indicats a continuació:  
a) El recurs de reposició davant el conseller de Cultura, Educació i Esport en el termini d'un mes des de l'endemà de la publicació en el Diari Oficial de la Generalitat.  
b) El recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació en el Diari Oficial de la Generalitat.  
València, 30 de maig de 2006.. El conseller de Cultura, Educació i Esport: Alejandro Font de Mora Turón.